Caggal nde haalullaaji muusɗi ngummorii banngeeji kala, to watsap, to feesbuk kame jennooje, Goomu Alfaaji fuuta addii ballal mum mbela deeƴre waawa artude e nder leydi Senegaal. Waɗde jimol, noddude banndiraaɓe fulɓe, jolfuɓe, seereraaɓe, joolaaji, sooniŋkooɓe e kala leñol guurngol e nder leydi ndi nde anndata ko jam ɓuri bonannde. Sabu kala ɗo jam alaa jamaa juletaake. Ko ɗuum waɗi ɓe noddii denndaangal dillooɓe e senngo politik e nder Wurosoogi nde sarata oo ɗoo kabaaru. So hirjino, so waɗde njilluuji e nder galleeji hilifaaɓe diine e aada gonɗi e nder leydi ndi. Alaa heen ko ɓe ngoppi ɓeen wonɓe e diine Iisaayaŋkooɓe, gila e galleeji diine Lislaam wonɓe e nder leydi ndi. Yo gooto addu ballal mum, sabu teskaade leyɗeele keewɗe maayɗeele keewii, daaygol heewii waɗi ɗum ko hare leñamleñamaagu kame filñitaare. Oo morso hannde o saraama e nder renndooji kala mbela maa jam dañe.
Bookar sek Gawlo ngenndi Lewlewal Maatam
fuv_Latn yue_Hant